জীবনটা একঘেয়ে হয়ে উঠেছিল। প্রতিদিন সেই একই রুটিন। ক্লাস, পরীক্ষা, পড়া অ্যাসাইনমেন্ট, প্রেসেনটেশনের হ্যাপা। তাই তো গৎবাঁধা জীবনটাকে একটু ভিন্নতার স্বাদ দিতে মিরিক ও দার্জিলিংয়ের পথে চলা। আমরা ১২ জন আমাদের আনন্দযাত্রা শুরু করেছিলাম ৮ জুলাই। বাংলাদেশের বুড়িমারী আর ওপারের (ভারত) চেংড়াবান্ধা সীমান্ত পার হয়ে শিলিগুড়ি হয়ে প্রথমে মিরিক। সে এক আশ্চর্য সুন্দর প্রাকৃতিক দৃশ্য। প্রকৃতি যেন নিজ হাতে সাজিয়েছে মিরিক এবং দার্জিলিংকে, সেই সঙ্গে ঈশ্বর ঢেলে দিয়েছেন তার কৃপা। পাহাড়ি খাড়া পথ বেয়ে ওঠার সময়ই সবু...